**KLAIPĖDOS MIESTO SAVIVALDYBĖS TARYBA**

**KLAIPĖDOS MIESTO JAUNIMO REIKALŲ TARYBOS PRIE KLAIPĖDOS MIESTO SAVIVALDYBĖS TARYBOS POSĖDŽIO PROTOKOLAS**

**2016-07-04** Nr. **TAR1-77**

Posėdis įvyko 2016 m. birželio 30 d. (15.30 – 17.00)

Posėdžio pirmininkė Rūtenė Marčiūtė, Klaipėdos jaunimo organizacijų asociacijos „Apskritasis stalas“ atstovė

Posėdžio sekretorė Jurgita Činauskaitė-Cetiner, Klaipėdos miesto savivaldybės jaunimo reikalų koordinatorė

Dalyvavo: Jurgita Činauskaitė–Cetiner, Akvilė Gedrimaitė, Simonas Gentvilas, Agnė Kovalenkaitė, Rūtenė Marčiūtė, Paulius Martinkėnas, Lina Skrupskelinė, Aivaras Vaiginis.

Svečias: Reda Mikalauskaitė, VšĮ Socialinių mokslų kolegijos strateginės plėtros vadovė

DARBOTVARKĖ:

1. Dėl JRT narių delegavimo į jaunimo projektų vertinimo komisiją (pranešėja R. Marčiūtė)
2. Dėl Jaunimo projektų vertinimo komisijos patvirtinimo (pranešėja R. Marčiūtė) (1 ir 2 priedai)
3. Dėl Jaunimo garantijų iniciatyvos pristatymo (pranešėjas Klaipėdos teritorinės darbo biržos atstovas Paulius Martinkėnas) (3 priedas)
4. Dėl jaunimo informavimo ir bendradarbiavimo tinklo koncepcijos pristatymo (pranešėjos Klaipėdos m. savivaldybės administracijos jaunimo reikalų koordinatorė J. Činauskaitė-Cetiner ir Socialinių mokslų kolegijos strateginės plėtros vadovė R. Mikalauskaitė) (4 priedas)
5. Dėl tarptautinės programos URBACT III projekto Gen-Y City pristatymo (pranešėja Klaipėdos m. savivaldybės administracijos jaunimo reikalų koordinatorė J. Činauskaitė-Cetiner) (5 priedas)
6. Dėl JAVAKIS sistemos pristatymo (pranešėja Klaipėdos m. savivaldybės administracijos jaunimo reikalų koordinatorė J. Činauskaitė-Cetiner) (6 priedas)
7. Kiti klausimai

1. SVARSTYTA. Dėl JRT narių delegavimo į jaunimo projektų vertinimo komisiją (pranešėja R. Marčiūtė)

Kalbėjo R. Marčiūtė, A. Gedrimaitė, P. Martinkėnas.

Pasiūlytos 3 kandidatūros į jaunimo projektų vertinimo komisiją:

1. Rūtenė Marčiūtė,
2. Akvilė Gedrimaitė,
3. Paulius Martinkėnas.

Prieš prasidedant balsavimui P. Martinkėnas savo kandidatūrą atsiėmė. Abi likusios kandidatės, balsuojant už jų kandidatūras, nuo balsavimo nusišalino. Abejoms kandidatūroms pritarta vienbalsiai

NUTARTA:

1. Į jaunimo projektų vertinimo komisiją deleguotis JRT nares Rūtenę Marčiūtę ir Akvilę Gedrimaitę.

 2. SVARSTYTA. Dėl Jaunimo projektų vertinimo komisijos patvirtinimo (pranešėja R. Marčiūtė) (1 ir 2 priedai)

 Kalbėjo R. Marčiūtė, J. Činauskaitė-Cetiner.

 J. Činauskaitė-Cetiner patikslino, jog klausimą tikslingiau būtų formuluoti „Dėl Jaunimo projektų vertinimo komisijos sudėties pasiūlymo teikimo Klaipėdos m. savivaldybės administracijos direktoriui“, nes vadovaudamasi Jaunimo projektų dalinio finansavimo iš savivaldybės biudžeto lėšų nuostatų, patvirtintų Klaipėdos miesto savivaldybės administracijos direktoriaus 2016 m. gegužės 27 d. įsakymu Nr. ADM-1682 „Dėl jaunimo projektų dalinio finansavimo iš savivaldybės biudžeto lėšų nuostatų patvirtinimo“, 35 punktu Komisijos sudėtį tvirtina Savivaldybės administracijos direktorius Jaunimo reikalų tarybos teikimu.

R. Mačiūtė informavo, kad JRT gavo 2 raštus (1 ir 2 priedai), kuriuose atitinkamai į jaunimo projektų vertinimo komisiją deleguojami šie asmenys:

1. Tatjana Fedotova, Kultūros, švietimo ir sporto komiteto deleguota atstovė;
2. Darius Rekis, Klaipėdos miesto akademinių reikalų tarybos deleguotas atstovas.

R. Mačiūtė priminė, jog 5-asis jaunimo projektų vertinimo komisijos narys yra Savivaldybės administracijos specialistas, kurį savo įsakymu paskiria administracijos direktorius.

NUTARTA:

 1. Klaipėdos m. savivaldybės administracijos direktoriui teikti pasiūlymą į 2016 m. Jaunimo projektų vertinimo komisiją įtraukti šiuos asmenis:

1. Rūtenę Marčiūtę, Jaunimo reikalų tarybos deleguotą narę;
2. Akvilę Gedrimaitę, Jaunimo reikalų tarybos deleguotą narę;
3. Tatjaną Fedotovą, Kultūros, švietimo ir sporto komiteto deleguotą atstovę;
4. Darių Rekį, Klaipėdos miesto akademinių reikalų tarybos deleguotą atstovą.

 2. Klaipėdos m. savivaldybės administracijos direktoriui teikti pasiūlymą į 2016 m. Jaunimo projektų vertinimo komisiją įtraukti vieną savivaldybės administracijos specialistą, kuris savo žiniomis ir patirtimi galėtų įvertinti projektus.

 3. Įpareigoti JRT pirmininkę R. Marčiūtę iki 2016-07-08 parengti raštą Klaipėdos m. savivaldybės administracijos direktoriui dėl 2016 m. jaunimo projektų vertinimo komisijos sudarymo.

 3. SVARSTYTA. Dėl Jaunimo garantijų iniciatyvos pristatymo (pranešėjas Klaipėdos teritorinės darbo biržos atstovas Paulius Martinkėnas) (3 priedas)

Pranešėjas P. Martinkėnas trumpai pristatė Jaunimo garantijų iniciatyvas ES ir Lietuvoje.

Kalbėjo R. Marčiūtė, J. Činauskaitė-Cetiner, S. Gentvilas

NUTARTA:

1. Susipažinta su Jaunimo garantijų iniciatyvomis ES ir Lietuvoje.
2. Pasikviesti į JRT posėdį JGI projekto „Atrask save“ koordinatorius ir padiskutuoti plačiau apie šį projektą.

 4. SVARSTYTA. Dėl jaunimo informavimo ir bendradarbiavimo tinklo koncepcijos pristatymo (pranešėjos Klaipėdos m. savivaldybės administracijos jaunimo reikalų koordinatorė J. Činauskaitė-Cetiner ir Socialinių mokslų kolegijos strateginės plėtros vadovė R. Mikalauskaitė) (4 priedas)

Pranešėjos Klaipėdos m. savivaldybės administracijos jaunimo reikalų koordinatorė J. Činauskaitė-Cetiner ir Socialinių mokslų kolegijos strateginės plėtros vadovė R. Mikalauskaitė trumpai pristatė Klaipėdos m. jaunimo informavimo ir bendradarbiavimo tinklo koncepciją (4 priedas) ir veiksmus, kurie jau atlikti.

Kalbėjo L. Skrupskelienė, S. Gentvilas, R. Mikalauskaitė, P. Martinkėnas

NUTARTA:

1. Susipažinta su jaunimo informavimo ir bendradarbiavimo tinklo koncepcija.
2. Įpareigoti Klaipėdos m. savivaldybės administracijos jaunimo reikalų koordinatorę J. Činauskaitė-Cetiner JRT nariams persiųsti jaunimo informavimo ir bendradarbiavimo tinklo kūrimo poreikių ir pasiūlymų anketą ir iki 2016-09-10 jas surinkti iš JRT narių.

 5. SVARSTYTA. Dėl tarptautinės programos URBACT III projekto Gen-Y City pristatymo (pranešėja Klaipėdos m. savivaldybės administracijos jaunimo reikalų koordinatorė J. Činauskaitė-Cetiner) (5 priedas)

Pranešėja Klaipėdos m. savivaldybės administracijos jaunimo reikalų koordinatorė J. Činauskaitė-Cetiner trumpai pristatė tarptautinės programos URBACT III projekto Gen-Y City esmę, tikslus ir uždavinius bei jaunimo politikos strategijos koncepciją.

Kalbėjo R. Marčiūtė, S. Gentvilas, P. Martinkėnas

NUTARTA:

1. Susipažinta su tarptautinės programos URBACT III projekto Gen-Y City esme ir Klaipėdos m. jaunimo politikos strategijos koncepcija.

 6. SVARSTYTA. Dėl JAVAKIS sistemos pristatymo (pranešėja Klaipėdos m. savivaldybės administracijos jaunimo reikalų koordinatorė J. Činauskaitė-Cetiner) (6 priedas)

Pranešėja Klaipėdos m. savivaldybės administracijos jaunimo reikalų koordinatorė J. Činauskaitė-Cetiner trumpai pristatė JAVAKIS sistemą, išskyrė jos privalumus ir trūkumus.

Kalbėjo R. Marčiūtė, R. Mikalauskaitė, A. Vaiginis, P. Martinkėnas

NUTARTA:

1. Susipažinta su JAVAKIS sistema.
2. Klaipėdos m. koncentruotis į Klaipėdos m. jaunimo informavimo ir bendradarbiavimo tinklo kūrimą ir plėtojimą.

7. SVARSTYTA. Kiti klausimai

Kalbėjo R. Marčiūtė, J. Činauskaitė-Cetiner, S. Gentvilas

JRT nariams pateikta informacija apie:

1. Rengiamą Klaipėdos m. ekonominės plėtros strategiją ir galimybę dalyvauti jos darbo grupėse (J. Činauskaitė-Cetiner, S. Gentvilas);
2. Atliktą Klaipėdos n. Savivaldybės jaunimo politikos kokybės vertinimą už 2012-2014 metus ir šio klausimo įtraukimą į artimiausio JRT posėdžio darbotvarkę (R. Marčiūtė);
3. Ketinimą rengti dokumentus dėl papildomo Klaipėdos m. savivaldybės administracijos jaunimo specialisto etato (J. Činauskaitė-Cetiner).

|  |  |
| --- | --- |
| Posėdžio pirmininkas | Rūtenė Marčiūtė |
|  |
| Posėdžio sekretorius | Jurgita Činauskaitė-Cetiner  |